Alina Gorghiu, despre traficul de droguri: Cel mai tânăr consumator este un copil de 8 ani
Ministrul Justiției, Alina Gorghiu, a vorbit, la emisiunea LIVE cu Rotaru și Kiss de la Digi24, despre traficul de droguri de mare risc în România și a recunoscut că fenomenul drogurilor nu a fost tratat de statul român „foarte pragmatic”. Aceasta a mai admis și faptul că vârsta consumatorilor scade alarmant, precizând cazul unui copil de numai 8 ani care a ajuns la spital din cauza consumului de substanțe interzise. Ministrul Justiției a menționat și care sunt pașii pe care îi fac autoritățile pentru a limita fenomenul drogurilor în România.